**25.03.2022.**

**E-pasta nosaukums**

Informācija līgumpartneriem par zāļu M sarakstu

**E-pasta teksts**

**Informējam, ka Ukrainas iedzīvotājiem M sarakstā iekļauto zāļu kompensācija pienākas tādā pat apmērā kā Latvijas iedzīvotājiem, t.i., grūtniecēm, sievietēm līdz 70 pēcdzemdību perioda dienai ar 25% kompensāciju un bērniem līdz 24 mēnešu vecumam ar 50% kompensāciju!**

Izraksta personai īpašo papīra recepti:

* Īpašās papīra receptes laukā “E vai S veidlapas veids” jāieraksta UKRAINA.
* Īpašās papīra receptes laukā “(personas kods/identifikācijas numurs/dzimšanas datums)” jāieraksta nepilno personas kodu, t.i., dzimšanas datumu un personas koda otrās daļas pirmo ciparu, kas atspoguļo gadsimtu (20.gadsimtā dzimušajiem – cipars 1, 21.gadsimtā dzimušajiem – cipars 2). Piemēram, ja persona dzimusi 1991.gada 1.janvārī, jānorāda sekojošs nepilnais personas kods: 010191-1.
* Īpašās papīra receptes laukā “(adrese, tālrunis)” jāieraksta šī brīža uzturēšanās adrese un aktuālais telefona numurs (ja tāds ir).
* Īpašās papīra receptes laukā “Kompensācijas kategorija…vai…%” - grūtniecēm, sievietēm līdz 70 pēcdzemdību perioda dienai **25%** kompensācija un bērniem līdz 24 mēnešu vecumam **50%** kompensācija. **NAV** 100% kompensācija!
* Pārējie receptes lauki aizpildāmi parastajā kārtībā, kā M saraksta gadījumā.

Aptiekai izrakstītā un atprečotā īpašā papīra recepte jāievada Vadības informācijas sistēmā:

* Pacienta datu sadaļā laukā “Personas kods” jānorāda nepilnais personas kods, t.i., dzimšanas datums un personas koda otrās daļas pirmais cipars, kas atspoguļo gadsimtu (20.gadsimtā dzimušajiem – cipars 1, bet 21.gadsimtā dzimušajiem – cipars 2). Piemēram, ja persona dzimusi 1991.gada 1.janvārī, jānorāda sekojošs nepilnais personas kods: 010191-1.
* Pacienta datu sadaļā receptes lauks “Pacienta dzīvesvietas adrese” ir jāaizpilda obligāti, tajā jāieraksta šī brīža uzturēšanās adrese un aktuālais telefona numurs (ja tāds ir), ko ārsts būs norādījis īpašajā papīra receptes veidlapā.
* Pacienta datu sadaļā laukā “Valsts” nospiežot bultiņu no saraksta jāizvēlas UKRAINA !
* Receptes laukā “Trūcīga persona” **“ķeksis” nav jāliek**, jo **NAV** 100%kompensācija.
* Pārējie receptes lauki aizpildāmi parastajā kārtībā kā M saraksta gadījumā.

Atgādinām, ka M sarakstā iekļauto zāļu kompensācijas gadījumā grūtniecēm un sievietēm līdz 70 pēcdzemdību perioda dienai, ievadot recepti VIS laukā Blakus diagnoze ir jānorāda Z33 vai Z39.2, laukā Diagnoze ir jānorāda personas pamatdiagnozes kods (ja pamatdiagnozes nav, tad jāievada Z33 vai Z39.2).

Kad recepte tiks ievadīta Vadības informācijas sistēmā, tās statuss būs “neapmaksājama” vai “pārskatīšanā”, tādēļ aptiekai ir šo recepšu numurus jānosūta NVD caur Atbalsta dienestu atbalsts@eveseliba.gov.lv, tad NVD mainīs receptes statusu (kuras būs noformētas atbilstoši šim aprakstam) uz apmaksājamām.

**Jautājumu un neskaidrību gadījumā lūdzam vērsties atbilstošajā NVD teritoriālajā nodaļā.**